Lo circ

Lo circ es una cançon de Patric :

Un sèr son arribats sul prat
E un grilhatge an instalat
Aquò's un circ pels enfants
Disián lo mond en regardant
Una bola blanca an bastit
Parlavan en american
Ges d'animal e ges de crit
Ges de musica pels enfants

Aquò's missant disiá lo vielh
E romegava jol capèl
Aquò's missant disiá lo vielh
E regardava lo solelh

N'i aviá que parlavan ponchut
Aquò's normal per de monsurs
Disián que vendián lo progrès
Lo notable diguèt parièr
Puèi venguèt la television
Pel primièr còp al vilatjon
E te faguèron una emission
Coma jamai dins lo canton

A la comuna festejant
Lo director d'un còp diguèt
Monsur lo conse ara l'avètz
Podètz senhar lo nòstre plan
E puèi tres meses son passats
De circ alara n'i aguèt pas
E los mainatges son tornats
Dins son escòla a estudiar

De bolas blancas n'i aguèt tres
Una montada cada mes
Lo silenci s'es instalat
E lo grilhatge es demorat
Quand los enfants passan pel prat
I a una pancarta atencion
Aquí defensa de passar !
Lo circ èra una ilusion

E los mainatges que son grands
Dison ara a sos enfants
L'istòria d'aquel paure vielh
Que regardava lo solelh
Benlèu qu'es el qu'avia rason
Sens ràdio sens television
Aquò's un sòmi qu'ai contat
Tric trac mon conte es acabat

Categoria:Cançon de Patric